

ΡΥΘΜΙΖΟΜΕΝΗ ΠΛΗΡΟΦΟΡΙΑ

ΕΣΩΤΕΡΙΚΗ ΠΛΗΡΟΦΟΡΙΑ

**Βρυξέλλες, 6 Μαρτίου 2025** – Η Viohalco S.A. (Euronext Βρυξέλλες: VIO, Χρηματιστήριο Αθηνών: ΒIO), εφεξής «Viohalco» ή «η Εταιρία», ανακοινώνει σήμερα τα ενοποιημένα οικονομικά αποτελέσματά της για τη χρήση που έληξε την 31η Δεκεμβρίου 2024.

Ισχυρές επιδόσεις σε ένα απαιτητικό περιβάλλον

Βελτίωση λειτουργικής κερδοφορίας και καθαρού δανεισμού



Κύρια οικονομικά στοιχεία

* Ο **ενοποιημένος κύκλος εργασιών** ανήλθε σε 6,6 δισ. ευρώ, έναντι 6,3 δισ. ευρώ το 2023.
* Η **ενοποιημένη λειτουργική κερδοφορία (a-EBITDA)** ανήλθε σε 604 εκατ. ευρώ, έναντι 537 εκατ. ευρώ το 2023, λόγω βελτίωσης της λειτουργικής κερδοφορίας των περισσότερων κλάδων.
* Τα **ενοποιημένα κέρδη προ φόρου εισοδήματος** διαμορφώθηκαν στα 274 εκατ. ευρώ, έναντι 91 εκατ. ευρώ το 2023, λόγω της θετικής συγκριτικά επίδρασης που είχε στο EBITDA η σταθεροποίηση των τιμών μετάλλων, καθώς και λόγω των μειωμένων χρηματοοικονομικών εξόδων.
* Ο **καθαρός δανεισμός** μειώθηκε κατά 360 εκατ. ευρώ στα 1.513 εκατ. ευρώ, ως απόρροια της αποδοτικής διαχείρισης κεφαλαίου κίνησης, καθώς και χάρη στις επιτυχημένες αυξήσεις μετοχικού κεφαλαίου της Noval Property για την εισαγωγή της στο Χρηματιστήριο Αθηνών, καθώς και αντίστοιχα της Cenergy Holdings αναφορικά με τα σχέδια επέκτασης της στις ΗΠΑ.
* Ο δείκτης **καθαρού δανεισμού/EBITDA** διαμορφώθηκε σε 2,5 έναντι 4,2 το 2023, ως αποτέλεσμα της ισχυρής λειτουργικής κερδοφορίας και της βελτιωμένης δανειακής θέσης.
* Προτεινόμενο **μικτό\* μέρισμα** 0,16 ευρώ ανά μετοχή.

*\* Το τελικό καθαρό μέρισμα δύναται να διαφοροποιηθεί, καθώς οι βελγικές φορολογικές αρχές επιβάλλουν παρακράτηση φόρου και κανόνες φορολογικής συμμόρφωσης, σύμφωνα με τη φορολογική κατοικία του μετόχου.*

A graph of a number of columns

AI-generated content may be incorrect.

Κύρια επιχειρησιακά στοιχεία



* Ο **κλάδος αλουμινίου** κατέγραψε θετικές τάσεις στις πωλήσεις και την κερδοφορία μετά τις πρόσφατες επενδύσεις στο εργοστάσιο της Elval, χάρη στις οποίες βελτιστοποιήθηκε η αξιοποίηση της παραγωγικής δυναμικότητας, αυξήθηκε η λειτουργική αποδοτικότητα και καταγράφηκαν υψηλότερες πωλήσεις.
* Οι επιδόσεις του **κλάδου χαλκού** ωφελήθηκαν από το βελτιστοποιημένο προϊοντικό μείγμα, τις χαμηλότερες τιμές ενέργειας, την αυξημένη χρήση σκραπ, το μειωμένο κόστος και την ευνοϊκή μέση τιμή χαλκού.
* Στον **κλάδο καλωδίων**, το βελτιωμένο μείγμα πωλήσεων έδωσε ώθηση στην ανάπτυξη και ενίσχυσε τις επιδόσεις. Η αποτελεσματική εκτέλεση υπεράκτιων και χερσαίων έργων υψηλών προδιαγραφών παρέμεινε η πρωταρχική πηγή κερδοφορίας του κλάδου.
* Ο **κλάδος σωλήνων χάλυβα** συνέχισε τις ισχυρές επιδόσεις του προηγούμενου έτους. Οι αυξημένοι όγκοι παραγωγής, το βελτιωμένο προϊοντικό μείγμα και η υψηλή αξιοποίηση της παραγωγικής δυναμικότητας ήταν παράγοντες που συντέλεσαν στην αυξημένη λειτουργική κερδοφορία.
* Οι επιδόσεις του **κλάδου χάλυβα** παρέμειναν υποτονικές, ως αποτέλεσμα της ισχυρής κάμψης της ζήτησης χάλυβα στην Ευρώπη, καθώς και των μακροοικονομικών προκλήσεων. Παρά τις συνθήκες αυτές, ο κλάδος συνέχισε να έχει ηγετική θέση στην Ελληνική αγορά, ενώ διατήρησε την ισχυρή παρουσία του στις βασικές αγορές της Βουλγαρίας, της Κεντρικής και Βόρειας Ευρώπης.
* Ο **τομέας ακινήτων** κατέγραψε εύρωστα αποτελέσματα χάρη στη στρατηγική του εστίαση στην ανάπτυξη νέων ακινήτων και στην αναβάθμιση υφιστάμενων ακινήτων, αξιοποιώντας την ισχυρή ζήτηση των μισθωτών για υψηλής ποιότητας, βιώσιμα κτίρια στην Ελλάδα.

Σχολιάζοντας τα αποτελέσματα, ο Διευθύνων Σύμβουλος Ιπποκράτης Ιωάννης Στασινόπουλος δήλωσε:

«Το 2024, η Viohalco επέδειξε ανθεκτικότητα, προσαρμοστικότητα και ευελιξία σε όλες τις αγορές της, αντιμετωπίζοντας αποτελεσματικά τις εξωτερικές προκλήσεις. Σημείωσε ισχυρές επιδόσεις, αυξάνοντας το αναπροσαρμοσμένο EBITDA πάνω από 12% σε 604 εκατ. ευρώ, σημειώνοντας σημαντική αύξηση των ενοποιημένων κερδών προ φόρων, τα οποία ανήλθαν σε 274 εκατ. ευρώ, παρά τις συνεχιζόμενες πληθωριστικές πιέσεις και την ασθενή ευρωπαϊκή ανάπτυξη. Οι επιδόσεις αυτές επέτρεψαν στη Viohalco να μειώσει τα επίπεδα καθαρού δανεισμού κατά 360 εκατ. ευρώ σε 1.513 εκατ. ευρώ. Επίσης, υπήρξαν σημαντικές λειτουργικές βελτιώσεις σε όλους τους επιχειρηματικούς κλάδους της Viohalco. Κοιτάζοντας μπροστά, η Viohalco είναι κατάλληλα προετοιμασμένη για το μέλλον, χάρη στο υψηλό επίπεδο διαφοροποίησης των εταιριών της, το οποίο της δίνει τη δυνατότητα να μετριάζει αποτελεσματικά τους κινδύνους και να προσαρμόζεται στις μεταβαλλόμενες συνθήκες της αγοράς. Ταυτόχρονα, αναμένουμε ότι οι συνεχιζόμενες προσπάθειές μας για περαιτέρω βελτίωση της λειτουργικής αποτελεσματικότητας και της διεύρυνση του χαρτοφυλακίου προϊόντων, με στόχο την επέκταση σε νέες ελκυστικές αγορές και την ικανοποίηση των εξελισσόμενων αναγκών των πελατών μας, θα οδηγήσουν σε μελλοντική ανάπτυξη όλους τους κλάδους».

Επισκόπηση



Η οικονομική πληροφόρηση της Viohalco χωρίζεται σε δύο τομείς, με βάση τα διακριτά επιχειρηματικά χαρακτηριστικά τους και τους δείκτες επιδόσεων:

A blue sign with white text

Description automatically generated

Τον **βιομηχανικό τομέα**, ο οποίος περιέχει τους κλάδους αλουμινίου, χαλκού, καλωδίων, σωλήνων χάλυβα, χάλυβα, R&D και τεχνολογίας, καθώς και τον **τομέα ακινήτων**, ο οποίος περιλαμβάνει τις επενδύσεις της Viohalco σε ακίνητα, καθώς και σε εταιρίες που σχετίζονται με ακίνητη περιουσία.

# A picture containing icon Description automatically generatedΒιομηχανικός τομέας

# Βασικά σημεία

|  |  |  |  |  |
| --- | --- | --- | --- | --- |
| **€ 6,58 δισ.** | **€ 583 εκατ.** | **€ 260 εκατ.** | **€ 398 εκατ.** | **2,4 x** |
| Κύκλος εργασιών  (2023: € 6,26 δισ.) | a-EBITDA  (2023: € 519 εκατ.) | Κέρδη προ φόρων  (2023: € 80 εκατ.) | Κεφαλαιουχικές δαπάνες  (2023: € 281 εκατ.) | Καθαρός δανεισμός/EBITDA (2023: 4,2 x) |

Βιομηχανικός τομέας – Κύρια οικονομικά στοιχεία

|  |  |  |
| --- | --- | --- |
| *Ποσά σε χιλ. ευρώ* | **2024** | **2023** |
| **Κύκλος εργασιών** | **6.584.603** | **6.263.772** |
| Μικτό κέρδος | 706.713 | 559.499 |
| **EBITDA** | **569.863** | **411.381** |
| **a-EBITDA** | **583.491** | **519.264** |
| **EBIT** | **429.193** | **272.127** |
| a-EBIT | 442.821 | 380.010 |
| Καθαρά χρηματοοικονομικά έξοδα | -164.704 | -181.267 |
| **Κέρδη προ φόρων** | **259.613** | **80.163** |
| Ενσώματα πάγια | 2.477.678 | 2.222.756 |
| Καθαρός δανεισμός | 1.377.614 | 1.720.072 |
| Κεφαλαιουχικές δαπάνες | 398.478 | 280.583 |

Ο **κύκλος εργασιών** του βιομηχανικού τομέα ανήλθε σε 6,58 δισ. ευρώ. Η **λειτουργική κερδοφορία (a-EBITDA)** του βιομηχανικού τομέα ανήλθε σε 583 εκατ. ευρώ.

Ο βιομηχανικός τομέας της Viohalco αποτελείται από τους εξής κλάδους: αλουμινίου, χαλκού, καλωδίων, σωλήνων χάλυβα και χάλυβα.

* Οι πωλήσεις και η κερδοφορία του **κλάδου αλουμινίου** αυξήθηκαν, ενισχύοντας τις ελεύθερες ταμειακές ροές (αύξηση 64% σε ετήσια βάση) και μειώνοντας τον δανεισμό σε 585 εκατ. ευρώ. Οι επενδύσεις στο εργοστάσιο της Elval βελτίωσαν την αποδοτικότητα και τις πωλήσεις, παρά τις μακροοικονομικές προκλήσεις. Όσον αφορά στη διέλαση, η στρατηγική στροφή στην αυτοκινητοβιομηχανία οδήγησε στην ανάληψη επιτυχημένων έργων από κορυφαίες εταιρίες αυτοκινητοβιομηχανίας της Ευρώπης.
* Οι επιδόσεις του **κλάδου χαλκού** βελτιώθηκαν λόγω των ευνοϊκών τιμών χαλκού, του βελτιστοποιημένου προϊοντικού μείγματος, των χαμηλότερων τιμών ενέργειας, της αυξημένης χρήσης σκραπ και του χαμηλότερου κόστους. Στόχος των συνεχιζόμενων βελτιστοποιήσεων και επενδύσεων είναι η διεύρυνση της παραγωγικής δυναμικότητας προϊόντων υψηλής αξίας και η επέκταση του χαρτοφυλάκιου προϊόντων της Sofia Med.
* Το βελτιωμένο μείγμα πωλήσεων και τα έργα καλωδίων που έχουν αναληφθεί από τον **κλάδο καλωδίων** έδωσαν ώθηση στην ανάπτυξη και τις επιδόσεις. Η αποτελεσματική εκτέλεση έργων υψηλών προδιαγραφών και η υψηλή αξιοποίηση της παραγωγικής δυναμικότητας αύξησαν το αναπροσαρμοσμένο EBITDA (+20% σε ετήσια βάση) σε 183 εκατ. ευρώ. Η ισχυρή ζήτηση για καλώδια χαμηλής και μέσης τάσης υποστήριξε την κερδοφορία. Οι αναθέσεις νέων έργων, συμπεριλαμβανομένων των διασυνδέσεων και των υπεράκτιων αιολικών πάρκων, διεύρυναν το χαρτοφυλάκιο ανεκτέλεστων παραγγελιών στο ποσό ρεκόρ των 3,02 δισ. ευρώ. Το 2024, ποσό 217 εκατ. ευρώ επενδύθηκε κυρίως για την επέκταση των εργοστασίων στην Κόρινθο, τη Θήβα και τον Ελεώνα, Βοιωτίας, καθώς και για την κατασκευή νέας παραγωγικής μονάδας στη Βαλτιμόρη, Maryland (ΗΠΑ).
* Ο **κλάδος σωλήνων χάλυβα** κατέγραψε βελτιωμένα περιθώρια το 2024, λόγω της υψηλότερης παραγωγής, του βελτιωμένου προϊοντικού μείγματος και της υψηλής αξιοποίησης της παραγωγικής δυναμικότητας. Η ισχυρή αγορά μεταφοράς φυσικού αερίου, η οποία έλαβε ώθηση από τις υψηλές τιμές ενέργειας και την ανάγκη για ενεργειακή ασφάλεια, οδήγησε σε περισσότερα έργα αγωγών. Ο κλάδος επιβεβαίωσε τη θέση του ως Tier-1 παραγωγός σωλήνων χάλυβα για τη μεταφορά φυσικού αερίου, υδρογόνου και διοξειδίου του άνθρακα.
* Ο **κλάδος χάλυβα** διατήρησε με επιτυχία την ηγετική του θέση στην Ελλάδα, παρά τη συνεχιζόμενη πτώση της ζήτησης στην Ευρώπη. Εξωτερικές προκλήσεις όπως, μεταξύ άλλων, οι εισαγωγές χαμηλού κόστους, οι υψηλές τιμές ενέργειας και ο πληθωρισμός επηρέασαν τις επιδόσεις. Παρά το γεγονός αυτό, ο κλάδος διατήρησε την ηγετική του θέση στην Ελλάδα, καθώς και την ισχυρή παρουσία του στη Βουλγαρία, την Κεντρική και τη Βόρεια Ευρώπη, με μέτρια αύξηση των πωλήσεων ορισμένων προϊόντων. Η ανθεκτική εφοδιαστική αλυσίδα σκραπ διασφάλισε τη σταθερότητα των παραδόσεων και της εξυπηρέτησης.

# Τομέας ακινήτων

|  |  |  |  |  |
| --- | --- | --- | --- | --- |
| Βασικά σημεία | | | | |
| **€ 43 εκατ.** | **€ 21 εκατ.** | **343 χιλ. τ.μ.** | **98,7%** | **€ 35 εκατ.** | |
| Κύκλος εργασιών  (2023: € 38 εκατ.) | a-EBITDA  (2023: € 18 εκατ.) | Μικτή εκμισθώσιμη επιφάνεια\*  (2023: 343 χιλ. τ.μ.) | Πληρότητα\*\* (2023: 98,1%) | Κεφαλαιουχικές δαπάνες  (2023: € 27 εκατ.) | |

*\* Αφορά στο χαρτοφυλάκιο ακινήτων της Noval Property.*

*\*\* Αφορά στο χαρτοφυλάκιο ακινήτων εισοδήματος της Noval Property.*

Ο **τομέας ακινήτων** της Viohalco κατέγραψε εύρωστα αποτελέσματα, με διψήφια αύξηση του κύκλου εργασιών της Noval Property από μισθώματα σε ετήσια βάση και κέρδη εύλογης αξίας. Η στρατηγική εστίαση του τομέα σε νέα ακίνητα και στην αναβάθμιση υφιστάμενων ακινήτων έδωσε ώθηση στις επιδόσεις, ενώ αξιοποιήθηκε η υψηλή ζήτηση των μισθωτών για βιώσιμα κτίρια στην Ελλάδα.

Τον Ιούνιο του 2024, η Noval Property ολοκλήρωσε την εισαγωγή της στο Χρηματιστήριο Αθηνών μετά από επιτυχημένη αύξηση μετοχικού κεφαλαίου ύψους 52,7 εκατ. ευρώ, συμπεριλαμβανομένης της μετατροπής ενός μετατρέψιμου δανείου της Ευρωπαϊκής Τράπεζας Ανασυγκρότησης και Ανάπτυξης (EBRD).

Η Viohalco εφαρμόζει τη μέθοδο του ιστορικού κόστους για τις επενδύσεις στα ακίνητα, ενώ ορισμένες θυγατρικές του τομέα ακινήτων εφαρμόζουν τη μέθοδο της εύλογης αξίας. Το 2024, η Noval Property δημοσίευσε κέρδη προ φόρων 51 εκατ. ευρώ, σύμφωνα με τη μέθοδο εύλογης αξίας, ενώ τα κέρδη προ φόρων ανήλθαν σε 16 εκατ. ευρώ, σύμφωνα με τη μέθοδο του ιστορικού κόστους. Στις 31 Δεκεμβρίου 2024, η εύλογη αξία του χαρτοφυλακίου επενδύσεων της ανήλθε σε 648 εκατ. ευρώ, ενώ η καθαρή αξία ενεργητικού της εταιρίας διαμορφώθηκε σε 519 εκατ. Ευρώ.

# Βιώσιμη Ανάπτυξη

Το 2024, οι θυγατρικές της Viohalco πραγματοποίησαν σημαντικά βήματα στη βιώσιμη ανάπτυξη, σηματοδοτώντας το πρώτο έτος εφαρμογής της οδηγίας της ΕΕ για την υποβολή εκθέσεων βιωσιμότητας (CSRD) από τις εταιρίες. Η Έκθεση Βιωσιμότητας, η οποία θα δημοσιευθεί στον Ετήσιο Απολογισμό 2024 στις 15 Απριλίου 2025, θα καλύπτει πλέον όλες τις θυγατρικές της Viohalco, ανεξαρτήτως μεγέθους ή δραστηριότητας, και θα είναι ευθυγραμμισμένη με τις ενοποιημένες οικονομικές καταστάσεις της Εταιρίας. Το ορόσημο αυτό υπογραμμίζει τη δέσμευση των εταιριών της Viohalco για διαφάνεια στην έκθεση βιωσιμότητας, καθώς και για αποτελεσματική περιβαλλοντική και κοινωνική διαχείριση. Σε επίπεδο κλάδων επιχειρηματικής δραστηριότητας, οι θυγατρικές υιοθέτησαν μια δομημένη προσέγγιση και διενήργησαν ενδελεχή αξιολόγηση διπλής ουσιαστικότητας, σύμφωνα με τις απαιτήσεις των ευρωπαϊκών προτύπων υποβολής εκθέσεων βιωσιμότητας (ESRS), διαμορφώνοντας τη βάση για την έκθεση βιωσιμότητας του τρέχοντος έτους. Τα αποτελέσματα αυτά θα κατευθύνουν την ανάπτυξη και την υλοποίηση μελλοντικών πρωτοβουλιών βιώσιμης ανάπτυξης και στόχων βελτίωσης.

Κύριες προτεραιότητες για τις θυγατρικές της Viohalco παρέμειναν η αντιμετώπιση των προκλήσεων της κλιματικής αλλαγής που περιλαμβάνουν τους κινδύνους μετάβασης και τους φυσικούς κινδύνους, η προώθηση της κυκλικής οικονομίας, η διασφάλιση των υπεύθυνων προμηθειών και η εφαρμογή υψηλών προτύπων υγείας και ασφάλειας στον χώρο εργασίας. Πραγματοποιήθηκαν ουσιαστικές επενδύσεις σε ανθρώπινους και οικονομικούς πόρους με στόχο τη συνεχή βελτίωση σε αυτούς τους κρίσιμους τομείς. Οι πληροφορίες σε σχέση με τη βιωσιμότητα αποτελούν επίσης βασικό σημείο εστίασης των ενδιαφερόμενων μερών, συμπεριλαμβανομένων πελατών, χρηματοπιστωτικών ιδρυμάτων και επενδυτών. Αυτές οι ομάδες ενδιαφερόμενων μερών αναζητούν ενεργά λεπτομερή στοιχεία για τις σχετικές με τη βιωσιμότητα ιδιότητες των προϊόντων, τις αντίστοιχες επιδόσεις των θυγατρικών και τις μακροπρόθεσμες δεσμεύσεις τους για τη διαχείριση των επιπτώσεων και τις προσπάθειες απεξάρτησης από τον άνθρακα.

# Προοπτικές

Χάρη στο διαφοροποιημένο χαρτοφυλάκιο, την ανταγωνιστική θέση, τη βελτιστοποιημένη παραγωγή και την ισχυρή μακροπρόθεσμη παγκόσμια ζήτηση για βιώσιμα προϊόντα, οι εταιρίες της Viohalco είναι κατάλληλα τοποθετημένες για το μέλλον.

Ο κλάδος αλουμινίου της Viohalco συνεχίζει να διευκολύνει τη μετάβαση σε λύσεις πλήρως ανακυκλώσιμων και ενεργειακά αποδοτικών προϊόντων που δίνουν ώθηση στη βιώσιμη ανάπτυξη και στις τεχνολογικές εξελίξεις στις σύγχρονες βιομηχανίες. Η αυξανόμενη ζήτηση για συσκευασίες με υψηλό ποσοστό ανακυκλώσιμων υλικών, οι ενεργειακά αποδοτικές υποδομές και η αυξανόμενη υιοθέτηση ηλεκτρικών και ελαφρών οχημάτων αναμένεται να στηρίξουν τη θετική δυναμική καθ’ όλη τη διάρκεια του 2025.

Στον κλάδο χαλκού, οι προγραμματισμένες πρωτοβουλίες βελτιστοποίησης των διαδικασιών και οι στρατηγικές επενδύσεις αναμένεται να ενισχύσουν την παραγωγική δυναμικότητα για προϊόντα υψηλής αξίας και να διευρύνουν περαιτέρω το χαρτοφυλάκιο προϊόντων της Sofia Med, στηρίζοντας τη συνεχή ανάπτυξη. Η μακροπρόθεσμη ζήτηση και τα θεμελιώδη μεγέθη των μακροοικονομικών τάσεων συνεχίζουν να στηρίζουν τον κλάδο.

Ταυτόχρονα, προβλέπεται ότι οι κλάδοι των καλωδίων και των σωλήνων χάλυβα θα ενισχυθούν περαιτέρω, καθώς αναμένεται να λάβουν ώθηση από τη διαρκή αύξηση της τάσης για εξηλεκτρισμό, την ευρεία ανάπτυξη λύσεων ανανεώσιμων πηγών ενέργειας, την ανάγκη για επέκταση των κεντρικών δικτύων, καθώς και από την αυξανόμενη ζήτηση στους τομείς της μεταφοράς υδρογόνου και της δέσμευσης και αποθήκευσης άνθρακα (CCS). Και οι δύο κλάδοι είναι κατάλληλα τοποθετημένοι για μελλοντική ανάπτυξη, δεδομένου ότι ολοκλήρωσαν ή είναι σε στάδιο ολοκλήρωσης σημαντικών επεκτάσεων της παραγωγικότητας δυναμικότητας τους.

# Ενώ ο κατασκευαστικός τομέας στην Ελλάδα αναμένεται να παραμείνει ισχυρός, η ζήτηση για χάλυβα στην Ευρώπη στους τομείς των κατασκευών και της μεταποίησης προβλέπεται να παραμείνει υποτονική στις αρχές του 2025, προτού αρχίσει να ανακάμπτει σταδιακά.

Τέλος, στον τομέα ακινήτων, η στρατηγική εστίαση της Noval Property στην ανάπτυξη νέων ακινήτων και στην αναβάθμιση υφιστάμενων αναμένεται να δώσει περαιτέρω ώθηση, καθώς η εταιρία αξιοποιεί την ισχυρή ζήτηση μισθωτών για υψηλής ποιότητας, βιώσιμα κτίρια στην Ελλάδα.

Οι εταιρείες της Viohalco αξιολογούν τη διαρκώς εξελισσόμενη κατάσταση αναφορικά με τους εφαρμοσμένους και σχεδιαζόμενους δασμούς από τις ΗΠΑ. Παρόλο που η άμεση έκθεση στις ΗΠΑ είναι περιορισμένη και η παραγωγική δυναμικότητα των ΗΠΑ για τα επηρεαζόμενα προϊόντα είναι πεπερασμένη, αναμένεται να υπάρξουν επιπτώσεις στις παγκόσμιες εμπορικές ροές υλών και προϊόντων. Το διαφοροποιημένο μοντέλο των εταιρειών της Viohalco είναι ένας θετικός παράγοντας που μπορεί να βοηθήσει στον μετριασμό τυχόν άμεσων ή έμμεσων δυσμενών επιπτώσεων.

Για περισσότερες πληροφορίες, μπορείτε να επικοινωνήσετε:

**Σοφία Ζαΐρη, Διευθύντρια Επενδυτικών Σχέσεων**

Τηλ: +30 210 6861111

Email: [ir@viohalco.com](mailto:ir@viohalco.com)

\_\_\_\_\_\_\_

Την Παρασκευή 7 Μαρτίου 2025, στις 15:00 ώρα Ελλάδος θα διεξαχθεί τηλεδιάσκεψη για τη συζήτηση των αποτελεσμάτων.

Για να συμμετάσχετε στην τηλεδιάσκεψη, καλέστε περίπου 5 λεπτά πριν από την έναρξη της διάσκεψης και χρησιμοποιήστε έναν από τους ακόλουθους αριθμούς τηλεφώνου:

• συμμετέχοντες Ελλάδας: +30 213 009 6000 ή +30 210 94 60 800

• συμμετέχοντες Ηνωμένου Βασιλείου: +44 (0) 800 368 1063

• συμμετέχοντες Ηνωμένου Βασιλείου & λοιπών χωρών: +44 (0) 203 059 5872

• συμμετέχοντες ΗΠΑ: +1 516 447 5632

Οικονομική ανασκόπηση

Βασικά ενοποιημένα οικονομικά μεγέθη

|  |  |  |
| --- | --- | --- |
| *Ποσά σε χιλ. ευρώ* | **2024** | **2023** |
| **Πωλήσεις** | **6.627.306** | **6.301.957** |
| Μικτό κέρδος | 732.145 | 578.867 |
| **EBITDA** | **593.131** | **436.033** |
| **a-EBITDA** | **604.497** | **537.447** |
| **EBIT** | **445.839** | **290.404** |
| a-EBIT | 457.205 | 391.818 |
| Καθαρά χρηματοοικονομικά έξοδα | -167.178 | -187.796 |
| **Κέρδη προ φόρων** | **273.649** | **91.324** |
| Κέρδη περιόδου | 210.817 | 66.516 |
| Κέρδη αποδιδόμενα σε μετόχους της μητρικής | 161.092 | 48.233 |

Το 2024, ο **ενοποιημένος κύκλος εργασιών** της Viohalco αυξήθηκε σε 6,63 δισ. ευρώ (2023: 6,30 δισ. ευρώ).

Το **ενοποιημένο a-EBITDA** αυξήθηκε σε 604 εκατ. ευρώ (2023: 537 εκατ. ευρώ), ως αποτέλεσμα της βελτιωμένης λειτουργικής κερδοφορίας των περισσότερων κλάδων.

Τα **καθαρά χρηματοοικονομικά έξοδα** μειώθηκαν σε 167 εκ. ευρώ (2023: 188 εκατ. ευρώ), ως αποτέλεσμα της επιτυχημένης διαχείρισης του κεφαλαίου κίνησης και της πτωτικής πορείας των επιτοκίων.

Τα **ενοποιημένα κέρδη προ φόρου εισοδήματος** για την περίοδο ανήλθαν σε 274 εκατ. ευρώ σε σύγκριση με 91 εκατ. ευρώ το 2023.

Τα **ενοποιημένα καθαρά κέρδη μετά φόρων και δικαιωμάτων μειοψηφίας** ανήλθαν σε 161 εκατ. ευρώ (2023: 48 εκατ. ευρώ), με τα κέρδη ανά μετοχή να διαμορφώνονται στα 0,62 ευρώ (2023: 0,19 ευρώ).

|  |  |  |
| --- | --- | --- |
| *Ποσά σε χιλ. ευρώ* | **31.12.2024** | **31.12.2023** |
| Ενσώματα & άυλα περιουσιακά στοιχεία | 3.110.121 | 2.805.429 |
| Λοιπά μη κυκλοφορούντα περιουσιακά στοιχεία | 128.109 | 116.789 |
| **Μη κυκλοφορούν ενεργητικό** | **3.238.230** | **2.922.219** |
| Αποθέματα | 1.762.590 | 1.610.467 |
| Εμπορικές και λοιπές απαιτήσεις (συμπ. συμβατικών περιουσιακών στοιχείων) | 838.177 | 955.613 |
| Ταμειακά διαθέσιμα και ισοδύναμα | 696.720 | 395.015 |
| Λοιπά κυκλοφορούντα περιουσιακά στοιχεία | 35.181 | 36.397 |
| **Κυκλοφορούν ενεργητικό** | **3.332.667** | **2.997.491** |
| **Σύνολο ενεργητικού** | **6.570.897** | **5.919.710** |
| **Ίδια κεφάλαια** | **2.364.138** | **1.959.371** |
| Δάνεια | 1.314.673 | 1.442.138 |
| Λοιπές μακροπρόθεσμες υποχρεώσεις | 240.959 | 217.304 |
| **Σύνολο μακροπρόθεσμων υποχρεώσεων** | **1.555.632** | **1.659.442** |
| Δάνεια | 843.462 | 779.297 |
| Εμπορικές και λοιπές υποχρεώσεις (συμπ. συμβατικών υποχρεώσεων) | 1.731.220 | 1.463.473 |
| Λοιπές βραχυπρόθεσμες υποχρεώσεις | 76.445 | 58.127 |
| **Βραχυπρόθεσμες υποχρεώσεις** | **2.651.127** | **2.300.897** |
| **Σύνολο ιδίων κεφαλαίων και υποχρεώσεων** | **6.570.897** | **5.919.710** |

Οι **κεφαλαιουχικές δαπάνες** για το έτος ανήλθαν σε 434 εκατ. ευρώ, οι οποίες αφορούν κυρίως τις ακόλουθες επενδύσεις:

Οι επενδύσεις του **κλάδου αλουμινίου** ανήλθαν σε 74 εκατ. ευρώ και αφορούσαν κυρίως επενδύσεις στο εργοστάσιο διέλασης στη Βουλγαρία για την παραγωγή προϊόντων για την αυτοκινητοβιομηχανία, καθώς και λοιπές λειτουργικές βελτιώσεις στα εργοστάσια αλουμινίου στην Ελλάδα και το Ηνωμένο Βασίλειο.

Οι επενδύσεις του **κλάδου χαλκού** ανήλθαν σε 24 εκατ. ευρώ και αφορούσαν κυρίως στην ενίσχυση της παραγωγικής δυναμικότητας του εργοστασίου έλασης και στη βελτίωση του προϊοντικού μείγματος, καθιστώντας δυνατή την παραγωγή προϊόντων σε νέα πλάτη και πάχη.

Όσον αφορά στον **κλάδο καλωδίων**, οι κεφαλαιουχικές δαπάνες για το 2024 ανήλθαν σε 217 εκατ. ευρώ και συνδέονταν κυρίως με τα την υλοποίηση της προγραμματισμένης επέκτασης της παραγωγικής δυναμικότητας του εργοστασίου υποβρύχιων καλωδίων στην Κόρινθο, τις νέες γραμμές παραγωγής και νέο εξοπλισμό για τα εργοστάσια χερσαίων καλωδίων στη Θήβα και το οικόπεδο που προορίζεται για τη νέα παραγωγική μονάδα καλωδίων στις ΗΠΑ, καθώς και τις σχετικές δαπάνες που απαιτούνται για την ανάπτυξη αυτής.

Οι επενδύσεις στον **κλάδο σωλήνων χάλυβα** ανήλθαν σε 41 εκατ. ευρώ και συνδέονται με τις αναβαθμίσεις της παραγωγικής δυναμικότητας του εργοστασίου στη Θίσβη.

Οι επενδύσεις του **κλάδου χάλυβα** ανήλθαν σε 34 εκατ. ευρώ και αφορούν κυρίως λειτουργικές επενδύσεις στα εργοστάσια χάλυβα, με έμφαση στη συμμόρφωση με περιβαλλοντικούς κανόνες και στην αποδοτική χρήση πόρων.

Οι επενδύσεις του **τομέα ακινήτων** ανήλθαν σε 35 εκατ. ευρώ και συνδέονταν κυρίως με τις κατασκευαστικές εργασίες σε γραφειακά και οικιστικά ακίνητα στην Αθήνα.

Οι επενδύσεις του **κλάδου λοιπών δραστηριοτήτων** ανήλθαν σε 8 εκατ. ευρώ και συνδέονται κυρίως με τις προσθήκες στον λιμένα της Θίσβης από τη ΔΙΑ.ΒΙ.ΠΕ.ΘΙ.Β., θυγατρική της Viohalco, και λοιπές επενδύσεις από τις υπόλοιπες θυγατρικές των κλάδων.

Η μείωση του **κεφαλαίου κίνησης** κατά 23% οφείλεται κυρίως στην οργανική βελτίωση του ταμειακού κύκλου, ιδίως στους κλάδους αλουμινίου, καλωδίων και σωλήνων χάλυβα.

Ο **καθαρός δανεισμός** μειώθηκε σε 1.513 εκατ. ευρώ (31 Δεκεμβρίου 2023: 1.873 εκατ. ευρώ), κυρίως λόγω της αποδοτικότητας του κεφαλαίου κίνησης, της επιτυχημένης αύξησης μετοχικού κεφαλαίου της Cenergy Holdings και της εισαγωγής στο Χρηματιστήριο Αθηνών της Noval Property.

Επιδόσεις ανά επιχειρηματικό κλάδο

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| *Ποσά σε εκατ. ευρώ* | | **Κύκλος εργασιών** | | **EBITDA** | | **a-EBITDA** | | **EBIT** | | **Κέρδη προ φόρων** | |
| **Κλάδοι** | | **2024** | **2023** | **2024** | **2023** | **2024** | **2023** | **2024** | **2023** | **2024** | **2023** |
| **Βιομηχανικός τομέας** | **Αλουμίνιο** | 2.020 | 1.887 | 160 | 95 | 159 | 153 | 102 | 35 | 63 | -7 |
| **Χαλκός** | 1.749 | 1.721 | 111 | 91 | 110 | 107 | 94 | 72 | 67 | 36 |
| **Καλώδια** | 1.163 | 991 | 189 | 140 | 183 | 152 | 165 | 120 | 118 | 73 |
| **Σωλήνες χάλυβα** | 568 | 580 | 92 | 64 | 94 | 66 | 81 | 54 | 63 | 25 |
| **Χάλυβας** | 1.008 | 1.014 | 18 | 22 | 39 | 42 | -8 | -5 | -46 | -41 |
| **Λοιπές δραστηριότητες** | 77 | 69 | -1 | - | -1 | -1 | -6 | -4 | -5 | -6 |
|  | **Σύνολο** | **6.585** | **6.264** | **570** | **411** | **583** | **519** | **429** | **272** | **260** | **80** |
| **Τομέας ακινήτων\*** | | 43 | 38 | 23 | 25 | 21 | 18 | 17 | 18 | 14 | 11 |
| **Ενοποιημένο** | | **6.627** | **6.302** | **593** | **436** | **604** | **537** | **446** | **290** | **274** | **91** |

\* *Εκτός από τη Noval Property, ο τομέας ακινήτων της Viohalco περιλαμβάνει και άλλες εταιρίες που δραστηριοποιούνται σε ακίνητα. Θα πρέπει να επισημανθεί ότι η Viohalco εφαρμόζει τη μέθοδο του ιστορικού κόστους στις επενδύσεις σε ακίνητα, ενώ ορισμένες θυγατρικές του τομέα ακινήτων (όπως η Noval Property) εφαρμόζουν τη μέθοδο της εύλογης αξίας.* *Με βάση τη μέθοδο της εύλογης αξίας, τα αποτελέσματα της Noval Property για το 2024 πριν από φόρους ανήλθαν σε κέρδη 51 εκατ. ευρώ.*

# Επισκόπηση επιδόσεων ανά τομέα

# Βιομηχανικός τομέας



# Αλουμίνιο

# Παρά τις σημαντικές οικονομικές και γεωπολιτικές προκλήσεις, ο κύκλος εργασιών του κλάδου αλουμινίου αυξήθηκε κατά 7% στα 2.020 εκατ. ευρώ (2023: 1.887 εκατ. ευρώ). Αυτό το αποτέλεσμα επιτεύχθηκε χάρη στην ισχυρή δυναμική των προϊοντικών λύσεων για τον τομέα συσκευασιών, των οποίων οι πωλήσεις αυξήθηκαν περισσότερο από 12.9%. Παρά τις απαιτητικές συνθήκες της αγοράς που επηρέασαν τη ζήτηση για foil και τις τιμές στη διάρκεια του πρώτου τριμήνου, η τάση αναστράφηκε από το δεύτερο τρίμηνο λόγω των αυξημένων πωλήσεων των εύκαμπτων συσκευασιών και των προϊόντων με επίστρωση λάκας.

# Η συνολική αύξηση των όγκων στον κλάδο αλουμινίου αποδίδεται σε μεγάλο βαθμό στη βέλτιστη αξιοποίηση της παραγωγικής δυναμικότητας μετά τις πρόσφατες επενδύσεις στο εργοστάσιο της Elval. Η κερδοφορία του κλάδου βελτιώθηκε, με τα κέρδη προ φόρων να διαμορφώνονται στα 63 εκατ. ευρώ, ενώ το αναπροσαρμοσμένο EBITDA στα 159 εκατ. ευρώ το 2024 από 153 εκατ. ευρώ το 2023. Λόγω του χαμηλότερου αρνητικού λογιστικού αποτελέσματος μετάλλου ύψους 4.6 εκατ. ευρώ (2023: ζημίες 46.8 εκατ. ευρώ) και των υπόλοιπων θετικών αναπροσαρμογών, το EBITDA διαμορφώθηκε σε 160 εκατ. ευρώ και το EBIT σε 102 εκατ. ευρώ έναντι 95 εκατ. ευρώ και 35 εκατ. ευρώ το 2023, αντίστοιχα.

# Η ενισχυμένη κερδοφορία, σε συνδυασμό με τη μείωση του κεφαλαίου κίνησης κατά 117 εκατ. ευρώ μέσω ενεργητικών πρωτοβουλιών και χαμηλότερων επενδύσεων (ύψους 74 εκατ. Ευρώ), οδήγησε στη δημιουργία ισχυρών ελεύθερων ταμειακών ροών.

# Κοιτώντας το μέλλον, η παγκόσμια βιομηχανία αλουμινίου βρίσκεται στο σταυροδρόμι της καινοτομίας, της βιωσιμότητας και της ανάπτυξης. Η ζήτηση για λύσεις αλουμινίου συνεχίζει να στηρίζεται στις προτιμήσεις των πελατών για συσκευασίες με υψηλό ποσοστό ανακυκλώσιμων υλικών, ενεργειακά αποδοτικές υποδομές και την αυξανόμενη υιοθέτηση ηλεκτρικών και ελαφρών οχημάτων. Το σημαντικά διαφοροποιημένο χαρτοφυλάκιο προϊόντων του κλάδου αλουμινίου και η γεωγραφική εμβέλεια δημιουργούν ευνοϊκές συνθήκες για να αξιοποιήσει η Εταιρία τις θετικές μακροπρόθεσμες τάσεις της αγοράς που στηρίζουν την αυξανόμενη ζήτηση για αλουμίνιο. Η Εταιρία παραμένει επικεντρωμένη στην ανάπτυξη των ανταγωνιστικών πλεονεκτημάτων της και διατηρεί τη δέσμευσή της να ευνοεί τις δυναμικές συμπράξεις που προάγουν τη βιώσιμη αλυσίδα αξίας αλουμινίου.

# Το 2024, η Bridgnorth Aluminium κατέγραψε ισχυρή ανάκαμψη της ζήτησης μετά από ένα δύσκολο προηγούμενο έτος. Η Εταιρία έκλεισε το έτος κοντά στον προϋπολογισμό της, χάρη στις ισχυρές επιχειρησιακές επιδόσεις και τα εύρωστα οικονομικά αποτελέσματα του τέταρτου τριμήνου του 2024. Η Bridgnorth Aluminium πέτυχε σημαντικές βελτιώσεις της αποδοτικότητας και μείωσε με επιτυχία την κοστολογική της βάση, υπερβαίνοντας τις προσδοκίες του προϋπολογισμού, παρά τις επίμονες προκλήσεις για τον εφοδιασμό, ιδίως σε σχέση με τα φορτία που διέσχιζαν την Ερυθρά Θάλασσα. Κοιτώντας το μέλλον, η Bridgnorth Aluminium διατηρεί τη δέσμευσή της για βελτιστοποίηση των λειτουργιών και ενίσχυση των επιχειρηματικών δραστηριοτήτων της το 2025 και μελλοντικά, αξιοποιώντας την αυξανόμενη ζήτηση από υφιστάμενους και νέους πελάτες.

# Το 2024, η Etem Gestamp επικεντρώθηκε στην αυτοκινητοβιομηχανία, διευρύνοντας την ικανότητα διέλασης και εγκαθιστώντας μηχανήματα για νέα έργα με την Audi και την Porsche. Αποτέλεσμα των παραπάνω ήταν ο κύκλος εργασιών και το EBITDA να ανέλθουν σε επίπεδα ρεκόρ, με τις πωλήσεις στην αυτοκινητοβιομηχανία να αποτελούν το 67% των συνολικών πωλήσεων. Επίσης, η Εταιρία εξασφάλισε νέο έργο από τη Volvo Trucks και διατήρησε την ισχυρή βάση των βιομηχανικών πελατών της. Παρά τις προκλήσεις στον τομέα της αυτοκινητοβιομηχανίας, οι προοπτικές για το 2025 είναι θετικές, καθώς τα νέα έργα από κορυφαίους κατασκευαστές γνήσιων ανταλλακτικών (ΟΕΜ) εξασφαλίζουν σταθερή ανάπτυξη.



# Χαλκός

# Ο κλάδος χαλκού κατέγραψε κύκλο εργασιών 1.749 εκατ. ευρώ σε σύγκριση με 1.721 εκατ. ευρώ το 2023, κυρίως λόγω της υψηλότερης μέσης τιμής χαλκού στο Χρηματιστήριο Μετάλλων του Λονδίνου (LME), η οποία ανήλθε σε 8.454 ευρώ από 7.842 ευρώ το περασμένο έτος. Ωστόσο, οι δυσχερείς οικονομικές συνθήκες συνέχισαν να ασκούν πίεση στους όγκους πωλήσεων, ιδίως για τους σωλήνες χαλκού και τα προϊόντα διέλασης κραμάτων χαλκού. Παρά τις προκλήσεις αυτές, οι όγκοι πωλήσεων της θυγατρικής Sofia Med παρέμειναν ανθεκτικοί, καθώς η Εταιρία αξιοποίησε την ισχυρή της θέση σε μια πολύ ανταγωνιστική αγορά. Οι όγκοι πωλήσεων για τα πλατέα προϊόντα έλασης σημείωσαν ελαφρά πτώση κατά 2,4%, ενώ οι λάμες χαλκού κατέγραψαν ελαφρά μείωση των πωλήσεων κατά 0,7%.

# Ο κλάδος αύξησε τη λειτουργική κερδοφορία του (a-EBITDA) κατά 3%, αγγίζοντας τα 110 εκατ. ευρώ (2023: 107 εκατ. ευρώ). Τη βελτίωση αυτή υποστήριξαν το ευνοϊκότερο προϊοντικό μείγμα, οι χαμηλότερες τιμές ενέργειας, η αυξημένη χρήση σκραπ στην παραγωγή και η μείωση κόστους μέσω βελτιστοποίησης διαδικασιών. Όσον αφορά στη Sofia Med, η στρατηγική τοποθέτησή της και το ευρύ χαρτοφυλάκιο προϊόντων που επικεντρώνονται σε λεπτότερα προϊόντα υψηλής αξίας, έδωσαν τη δυνατότητα στην Εταιρία να κερδίσει μερίδιο αγοράς και να ενισχύσει την κερδοφορία.

# Τα κέρδη προ φόρων αυξήθηκαν σημαντικά σε 67 εκατ. ευρώ το 2024 έναντι 36 εκατ. ευρώ το 2023, κυρίως λόγω του αυξημένου αποτελέσματος μετάλλου σε κέρδη 11,4 εκατ. ευρώ (2023: ζημίες 11,4 εκατ. ευρώ).

# Προκειμένου για την διεύρυνση της παραγωγικής δυναμικότητας για προϊόντα υψηλής αξίας και για να εμπλουτιστεί το εύρος διαστάσεων των προϊόντων στο υφιστάμενο χαρτοφυλάκιο της Sofia Med έχουν δρομολογηθεί πρωτοβουλίες βελτιστοποίησης διαδικασιών και στρατηγικές επενδύσεις. Αυτά τα έργα αναμένεται να ολοκληρωθούν εντός του 2025.




# Καλώδια

Ο **κύκλος εργασιών** στον κλάδο καλωδίων ανήλθε σε 1.163 εκατ. ευρώ (+17% σε ετήσια βάση), αυξημένος κυρίως λόγω των έργων καλωδίων (+57% αύξηση κύκλου εργασιών σε ετήσια βάση). Το αναπροσαρμοσμένο EBITDA ανήλθε σε 183 εκατ. ευρώ (αύξηση 20% του a-EBITDA σε ετήσια βάση) με περιθώρια 15,7% έναντι 15,3% το 2023.

Η βελτιωμένη κερδοφορία του κλάδου οφείλεται κυρίως στην αυξημένη συμβολή των έργων καλωδίων στον κύκλο εργασιών και στα συστηματικά υψηλά περιθώρια που πετυχαίνει ο κλάδος τα τελευταία χρόνια στον τομέα αυτό. Επιπρόσθετα, η σταθερή ζήτηση για προϊόντα καλωδίων βοήθησε να διατηρηθούν τα περιθώρια κέρδους σε ικανοποιητικά επίπεδα.

Καθ’ όλη τη διάρκεια του 2024, η Hellenic Cables συμμετείχε ενεργά σε πολλούς διαγωνισμούς και ανέλαβε αρκετά νέα έργα που καλύπτουν όλο το φάσμα της αγοράς ενέργειας με αρκετές νέες αναθέσεις για υπεράκτια αιολικά έργα, διασυνδέσεις και χερσαία έργα, καθώς και συμβάσεις-πλαίσιο. Συνολικά, η Hellenic Cables εξασφάλισε νέες παραγγελίες, στις οποίες περιλαμβάνονται τόσο μεμονωμένα έργα, όσο και πιο μακροπρόθεσμες συμβάσεις-πλαίσιο. Ως αποτέλεσμα των παραπάνω, το χαρτοφυλάκιο ανεκτέλεστων παραγγελιών του κλάδου ανήλθε σε 3,01 δισ. ευρώ στις 31 Δεκεμβρίου 2024, το υψηλότερο επίπεδο που έχει καταγραφεί ποτέ (από 2,5 δισ. ευρώ στις 31.12.2023).

Ταυτόχρονα, εκτελέστηκαν με επιτυχία αρκετά έργα, είτε εξ ολοκλήρου είτε τμηματικά. Στα αξιοσημείωτα παραδείγματα περιλαμβάνονται η εγκατάσταση για το έργο «με το κλειδί στο χέρι» της διασύνδεσης Λαύριο-Σέριφος/Σέριφος-Μήλος (φάση 4 της διασύνδεσης Κυκλάδων με συνολικό μήκος καλωδίων 170 χλμ.), η παραγωγή των inter-array καλωδίων 66kV για τη φάση C του υπεράκτιου αιολικού πάρκου Doggerbank στο Ηνωμένο Βασίλειο, για το υπεράκτιο αιολικό πάρκο Revolution στις ΗΠΑ και για το υπεράκτιο αιολικό πάρκο Hai Long στην Ταϊβάν. Επιπρόσθετα, έως το τέλος του 2024, ολοκληρώθηκε η παραγωγή των υποβρύχιων τριπολικών export καλωδίων 220V μήκους 105 χλμ. για το έργο OstWind 3 στη Γερμανία. Αρκετά άλλα έργα, όπως τα Thor, Baltyk II, East Anglia 3 και Dolwin Kappa, εξελίχθηκαν βάσει προγραμματισμού.



# Σωλήνες χάλυβα

Ο **κύκλος εργασιών** για τον κλάδο σωλήνων χάλυβα διαμορφώθηκε σε 568 εκατ. ευρώ (2023: 580 εκατ. ευρώ), τα **κέρδη προ φόρων** ανήλθαν σε 63 εκατ. ευρώ, ενώ το αναπροσαρμοσμένο EBITDA ανήλθε σε 94 εκατ. ευρώ (αύξηση 42% σε ετήσια βάση) με σημαντική βελτίωση των περιθωρίων (2024: 16,2% έναντι 2023: 11,0%).

Η αυξημένη κερδοφορία ήταν απόρροια των υψηλότερων όγκων παραγωγής, του μείγματος έργων με υψηλότερα περιθώρια και της υψηλής αξιοποίησης παραγωγικής δυναμικότητας. Οι σταθερά υψηλές τιμές ενέργειας και η ανάγκη για εναλλακτικά δίκτυα μεταφοράς φυσικού αερίου διατήρησαν σταθερή τη ζήτηση για αγωγούς, καθώς προχώρησαν αρκετά έργα και επισπεύστηκε η μετάβασή τους στη φάση της εκτέλεσης. Σε αυτό το ενθαρρυντικό εμπορικό περιβάλλον, η Σωληνουργεία Κορίνθου επιβεβαίωσε τη θέση Tier-1 ως παραγωγός σωλήνων χάλυβα για τη μεταφορά φυσικού αερίου, υδρογόνου και διοξειδίου του άνθρακα.

Καθ’ όλη τη διάρκεια του έτους, η Σωληνουργεία Κορίνθου επικεντρώθηκε στην επιτυχημένη εκτέλεση απαιτητικών έργων, όπως το έργο Tamar της Chevron, το έργο Leviathan στο Ισραήλ, τα έργα δέσμευσης και αποθήκευσης άνθρακα στις ΗΠΑ, η παραγωγή σωλήνων για σημαντικό έργο στην Αυστραλία, αρκετά έργα στην Ιταλία για τη Snam, έργα υπεράκτιων αγωγών με σωλήνες χάλυβα ευθείας ραφής υψίσυχνης συγκόλλησης (HFW) στη Βόρεια Θάλασσα και τη Νορβηγική Θάλασσα και το έργο υποθαλάσσιου αγωγού Neptun Deep της OMV Petrom στη Ρουμανία.

Επιπλέον, η ολοκλήρωση των πρωτοβουλιών για ενίσχυση της παραγωγικής δυναμικότητας της μονάδας σωλήνων ελικοειδούς ραφής βυθιζόμενου τόξου (HSAW) και βελτιστοποίηση της παραγωγικής διαδικασίας της μονάδας σωλήνων ευθείας ραφής βυθισμένου τόξου (LSAW) είχε ως αποτέλεσμα την επίλυση των θεμάτων συμφόρησης της παραγωγής.



Ταυτόχρονα, το χαρτοφυλάκιο ανεκτέλεστων παραγγελιών ανήλθε σε 430 εκατ. ευρώ στις 31 Δεκεμβρίου 2024, ενώ μέσα στο 2024 εξασφαλίστηκαν νέα έργα ανά τον κόσμο.

# Χάλυβας

# Το 2024, ο κύκλος εργασιών του κλάδου χάλυβα ανήλθε σε 1.008 εκατ. ευρώ, έναντι 1.014 εκατ. ευρώ το 2023, ενώ ο κλάδος κατέγραψε ζημιές προ φόρων 46 εκατ. ευρώ (2023: ζημιές προ φόρων 41 εκατ. ευρώ).

# Η αρνητική τάση στην ευρωπαϊκή αγορά χάλυβα που ξεκίνησε το δεύτερο τρίμηνο του 2022 συνεχίστηκε καθ’ όλη τη διάρκεια του 2023 και του 2024. Η παγκόσμια πλεονάζουσα δυναμικότητα παραγωγής χάλυβα και οι επιθετικές εισαγωγές από παραγωγούς χαμηλού κόστους οδήγησαν σε χαμηλότερα spread, επηρεάζοντας τις επιδόσεις του κλάδου. Ωστόσο, στην Ελλάδα συνεχίστηκαν οι αυξημένες πωλήσεις ευθύγραμμων ράβδων οπλισμού σκυροδέματος και πλεγμάτων, χάρη στη σταθερή ανάπτυξη του κατασκευαστικού τομέα. Οι πωλήσεις του χάλυβα οπλισμού σκυροδέματος και των πλεγμάτων κατέγραψαν ελαφρά άνοδο παρά τις εξωτερικές προκλήσεις, όπως η ύφεση του κατασκευαστικού τομέα της ΕΕ, ο υψηλός πληθωρισμός, τα αυξημένα επιτόκια, τα αυξανόμενα έξοδα και οι ελλείψεις υλικών. Αξίζει να σημειωθεί ότι οι πωλήσεις ευθύγραμμων ράβδων οπλισμού σκυροδέματος στην αγορά spot του Ισραήλ κατέγραψαν άνοδο. Οι πωλήσεις προϊόντων μορφοσίδηρου παρέμειναν σταθερές στις χώρες των Βαλκανίων, αλλά σημείωσαν κάμψη σε άλλες περιοχές λόγω των υψηλότερων εξόδων μεταφοράς. Οι πωλήσεις των λαμαρινών χάλυβα θερμής έλασης δέχτηκαν πιέσεις από τις αυξημένες εισαγωγές από παραγωγούς χαμηλού κόστους. Ωστόσο, αυτή η τάση μετριάστηκε, εν μέρει, από τις πωλήσεις στις χώρες της Σκανδιναβίας και της Βαλτικής, όπου οι λαμαρίνες χάλυβα θερμής έλασης με χαμηλές εκπομπές άνθρακα της Stomana Industry παρείχαν ανταγωνιστικό πλεονέκτημα. Οι πωλήσεις ειδικών χαλύβων επηρεάστηκαν από την επιβράδυνση στον ευρωπαϊκό τομέα μηχανολογικών εφαρμογών, παρά την αυξημένη δραστηριότητα θερμής σφυρηλάτησης. Τα φθίνοντα spread τιμών συνεχίστηκαν σε όλες τις κατηγορίες προϊόντων, ακολουθώντας την τάση του 2023. Τέλος, στη διάρκεια του 2024, ο κλάδος χάλυβα δρομολόγησε έργα επικεντρωμένα στη βελτιστοποίηση της διαχείρισης πόρων στην παραγωγή.

# Η προμήθεια σκραπ του κλάδου χάλυβα παρέμεινε ανθεκτική, διασφαλίζοντας σταθερή παράδοση προϊόντων και παροχή υπηρεσιών, παρά τις μακροοικονομικές αντιξοότητες και το υψηλό κόστος ενέργειας.

# 

# A building with lights on AI-generated content may be incorrect.Κοιτώντας το μέλλον, ο κατασκευαστικός τομέας στην Ελλάδα αναμένεται να διατηρήσει την αναπτυξιακή του δυναμική. Ωστόσο, η ζήτηση για χάλυβα στην Ευρώπη στους τομείς των κατασκευών και της μεταποίησης προβλέπεται να παραμείνει υποτονική στις αρχές του 2025, προτού αρχίσει να ανακάμπτει σταδιακά. Οι βασικές προκλήσεις περιλαμβάνουν το κόστος ενέργειας και τον συνεχή ανταγωνισμό από τις εισαγωγές χαμηλού κόστους.

# Τομέας ακινήτων

# Το 2024, ο τομέας ακινήτων της Viohalco κατέγραψε κύκλο εργασιών 43 εκατ. ευρώ (2023: 38 εκατ. ευρώ) ενώ τα κέρδη προ φόρου εισοδήματος ανήλθαν σε 14 εκατ. ευρώ (2023: 11 εκατ. ευρώ). Θα πρέπει να επισημανθεί ότι η Viohalco εφαρμόζει τη μέθοδο του ιστορικού κόστους στις επενδύσεις σε ακίνητα, ενώ η βασική θυγατρική της στον τομέα ακινήτων, η Noval Property, εφαρμόζει τη μέθοδο της εύλογης αξίας. Με βάση τη μέθοδο αυτή, τα κέρδη προ φόρων της Noval Property για το 2024 ανήλθαν σε 51 εκατ. ευρώ.

Στις 31 Δεκεμβρίου 2024, το διαφοροποιημένο χαρτοφυλάκιο της Noval Property περιλάμβανε 61 ακίνητα, τα περισσότερα στην Ελλάδα και επιλεκτικά στη Βουλγαρία, συμπεριλαμβανομένου ενός ακινήτου που ανήκει έμμεσα σε κοινοπραξία με επενδυτική εταιρία ακίνητης περιουσίας. Το χαρτοφυλάκιο περιλαμβάνει κτήρια γραφείων, εμπορικά κέντρα, εμπορικά πάρκα, κέντρα logistics, οικιστικά και τουριστικά ακίνητα, συνολικής εκμισθώσιμης επιφάνειας περίπου 343.000 τ.μ. Η Noval Property κατέγραψε αύξηση 13% σε ετήσια βάση της εύλογης αξίας του επενδυτικού χαρτοφυλακίου της, συμπεριλαμβανομένων των δανείων και της συμμετοχής σε κοινοπραξία, στα 648 εκατ. ευρώ.

Οι ισχυρές αυτές επιδόσεις ήταν απόρροια της ενεργητικής διαχείρισης των υφιστάμενων ακινήτων και της αυξημένης ζήτησης για υψηλής ποιότητας, βιώσιμα κτήρια στην Ελλάδα. Επιπλέον, η Noval Property αποκόμισε οφέλη από την πρόοδο των αναπτύξεων του διαφοροποιημένου χαρτοφυλακίου της, που περιλαμβάνει γραφεία, οικιστικά ακίνητα, έργα logistics και ακίνητα μικτών χρήσεων.

# Στα βασικά ορόσημα του 2024 περιλαμβάνονται:

* Η παράδοση ενός νέου κέντρου logistics στη Μάνδρα Αττικής στον μισθωτή του, το οποίο έλαβε πιστοποίηση κατά LEED σε επίπεδο Gold.
* Η μίσθωση περίπου 30% της οικιστικής χρήσης του ακινήτου μικτών χρήσεων της Noval Property επί της οδού Αρδηττού 40-42 στο Μετς, στο οποίο είναι σε εξέλιξη εργασίες ανακατασκευής, και
* Η συμφωνία μίσθωσης μεταξύ της The Grid S.A. (κοινοπραξία μεταξύ της Noval Property και της Brook Lane Capital) και της EY Ελλάδος για γραφειακούς χώρους των δύο από τα τέσσερα κτήρια του συγκροτήματος «The Grid» στο Μαρούσι.

# Όσον αφορά στα υφιστάμενα ακίνητα, η υψηλότερη επισκεψιμότητα και ο αυξημένος κύκλος εργασιών των μισθωτών στα εμπορικά κέντρα, μαζί με τα υψηλότερα έσοδα από μισθώματα από νέες και ανανεωμένες μισθωτικές συμβάσεις, συνέβαλαν στα θετικά αποτελέσματα.

Μετά την εισαγωγή της στο Χρηματιστήριο Αθηνών, η Noval Property διατηρεί την δέσμευσή της για την υλοποίηση της επενδυτικής της στρατηγικής. Αυτή περιλαμβάνει την περαιτέρω ενίσχυση της αξίας του υπάρχοντος χαρτοφυλακίου ακινήτων και την απόκτηση νέων ακινήτων με έμφαση στα σύγχρονα, υψηλής ποιότητας και περιβαλλοντικά βιώσιμα ακίνητα.

# Μεταγενέστερα γεγονότα

Στις 6 Μαρτίου 2025, το Διοικητικό Συμβούλιο της Viohalco αποφάσισε να προτείνει στην Τακτική Γενική Συνέλευση των μετόχων που θα διεξαχθεί στις 27 Μαΐου 2025, την έγκριση διανομής μικτού μερίσματος 0,16 ευρώ ανά μετοχή.

# Έκθεση του Ελεγκτή

Ο τακτικός ελεγκτής, PwC Bedrijfsrevisoren bv, που εκπροσωπείται από τον κ. Alexis Van Bavel, επιβεβαίωσε ότι από τον τακτικό έλεγχο, ο οποίος έχει ουσιωδώς ολοκληρωθεί, μέχρι σήμερα δεν προέκυψαν ουσιώδεις ανακρίβειες στο προσχέδιο των ενοποιημένων οικονομικών καταστάσεων και ότι οι χρηματοοικονομικές πληροφορίες σε αυτό το Δελτίο Τύπου είναι συνεπείς από κάθε ουσιώδη άποψη με το προσχέδιο των ενοποιημένων οικονομικών καταστάσεων από όπου προέρχονται.

# Οικονομικό Ημερολόγιο

|  |  |  |
| --- | --- | --- |
| ***Ημερομηνία*** | ***Γεγονός*** | |
| **Παρασκευή, 7 Μαρτίου 2025** | | Τηλεδιάσκεψη για παρουσίαση των αποτελεσμάτων 2024 σε επενδυτές και αναλυτές |
| **Τρίτη, 15 Απριλίου 2025** | | Δημοσίευση Ετήσιου Απολογισμού 2024 |
| **Τρίτη, 27 Μαΐου 2025** | | Ετήσια Γενική Συνέλευση 2025 |
| **Τρίτη, 24 Ιουνίου 2025** | | Αποκοπή μερίσματος χρήσης 2024 |
| **Τετάρτη, 25 Ιουνίου 2025** | | Δικαιούχοι μερίσματος χρήσης 2024 - Ημερομηνία καταγραφής\* |
| **Πέμπτη, 26 Ιουνίου 2025** | | Έναρξη καταβολής μερίσματος χρήσης 2024 |
| **Πέμπτη, 18 Σεπτεμβρίου 2025** | | Αποτελέσματα πρώτου εξαμήνου 2025 |
| **Παρασκευή, 19 Σεπτεμβρίου 2025** | | Τηλεδιάσκεψη για την παρουσίαση των αποτελεσμάτων του πρώτου εξαμήνου 2025 σε επενδυτές και αναλυτές |

*\* Οι μετοχές θα διαπραγματεύονται χωρίς δικαίωμα μερίσματος μετά την ημερομηνία λήξης των ΣΜΕ επί μετοχών, των δικαιωμάτων προαίρεσης επί μετοχών και των ΣΜΕ και δικαιωμάτων προαίρεσης επί του δείκτη FTSE/ATHEX Large Cap στο Χ.Α.Α, δηλ. μετά την 20η Ιουνίου 2025.*

*Η Ετήσια Οικονομική Έκθεση για τη χρήση από την 1η Ιανουαρίου 2024 έως την 31η Δεκεμβρίου 2024 θα δημοσιευθεί στις 15 Απριλίου 2025 και θα αναρτηθεί στην ιστοσελίδα της Εταιρίας www.viohalco.com, στην ιστοσελίδα του Χρηματιστηρίου Euronext Βρυξελλών www.euronext.com, καθώς και στην ιστοσελίδα του Χρηματιστηρίου Αθηνών* [*www.athexgroup.gr*](http://www.athexgroup.gr)*.*

## Σχετικά με τη Viohalco

Η Viohalco, με έδρα στο Βέλγιο, είναι εταιρία συμμετοχών (holding) σε κορυφαίες εταιρίες μεταποίησης μετάλλων στην Ευρώπη. Είναι εισηγμένη στο Χρηματιστήριο Euronext Βρυξελλών (VIO) και στο Χρηματιστήριο Αθηνών (BIO). Οι θυγατρικές της Viohalco ειδικεύονται στην παραγωγή προϊόντων αλουμινίου, χαλκού, καλωδίων, χάλυβα και σωλήνων χάλυβα και είναι προσηλωμένες στη βιώσιμη ανάπτυξη ποιοτικών και καινοτόμων προϊόντων και λύσεων προστιθέμενης αξίας για τη δημιουργία μιας δυναμικής παγκόσμιας βάσης πελατών. Με παραγωγικές μονάδες στην Ελλάδα, Βουλγαρία, Ρουμανία, Βόρεια Μακεδονία και το Ηνωμένο Βασίλειο, καθώς και συμμετοχές σε εταιρίες με παραγωγικές μονάδες στην Τουρκία και την Ολλανδία, οι εταιρίες της Viohalco έχουν ενοποιημένο ετήσιο κύκλο εργασιών ύψους 6,6 δισ. ευρώ (2024). Το χαρτοφυλάκιο της Viohalco περιλαμβάνει επίσης έναν κλάδο έρευνας, ανάπτυξης και τεχνολογίας. Επιπλέον, η Viohalco και οι εταιρίες της κατέχουν σημαντική ακίνητη περιουσία, κυρίως στην Ελλάδα, που παράγει επιπλέον αξία μέσω της εμπορικής αξιοποίησής της.

Για περισσότερες πληροφορίες, επισκεφθείτε την εταιρική μας ιστοσελίδα [www.viohalco.com](http://www.viohalco.com)

## Επικοινωνία

Για περισσότερες πληροφορίες, μπορείτε να επικοινωνήσετε:

**Σοφία Ζαΐρη**

Διευθύντρια Επενδυτικών Σχέσεων

**T** +30 210 6861111, +30 210 6787773

**E** [ir@viohalco.com](mailto:ir@viohalco.com)

## 

A blue and white rectangle with letters

AI-generated content may be incorrect.

Παράρτημα A – Ενοποιημένη Κατάσταση Αποτελεσμάτων

|  |  |  |
| --- | --- | --- |
|  | Για τη χρήση που έληξε | |
| *Ποσά σε χιλ. ευρώ* | **2024** | **2023** |
| **Πωλήσεις** | **6.627.306** | **6.301.957** |
| Κόστος πωληθέντων | -5.895.161 | -5.723.090 |
| **Μικτό κέρδος** | **732.145** | **578.867** |
| Λοιπά έσοδα | 42.686 | 43.149 |
| Έξοδα διάθεσης | -88.026 | -91.773 |
| Έξοδα διοίκησης | -208.542 | -193.057 |
| Απομείωση απαιτήσεων και συμβατικών περιουσιακών στοιχείων | -7.655 | -8.996 |
| Λοιπά έξοδα | -24.769 | -37.786 |
| **Λειτουργικό αποτέλεσμα** | **445.839** | **290.404** |
| Χρηματοοικονομικά έσοδα | 18.057 | 9.098 |
| Χρηματοοικονομικά έξοδα | -185.235 | -196.894 |
| **Καθαρά χρηματοοικονομικά έξοδα** | **-167.178** | **-187.796** |
| Κέρδη / Ζημιές (-) από συγγενείς επιχειρήσεις | -5.012 | -11.284 |
| **Κέρδη προ φόρων** | **273.649** | **91.324** |
| Φόρος εισοδήματος | -62.832 | -24.809 |
| **Κέρδη περιόδου** | **210.817** | **66.516** |
| **Κέρδη αποδιδόμενα σε:** |  |  |
| Μετόχους της Εταιρίας | 161.092 | 48.233 |
| Δικαιώματα μειοψηφίας | 49.725 | 18.282 |
|  | **210.817** | **66.516** |
| **Κέρδη ανά μετοχή (σε ευρώ ανά μετοχή)** |  |  |
| Βασικά και μειωμένα | 0,622 | 0,186 |

Παράρτημα B – Ενοποιημένη Κατάσταση Οικονομικής Θέσης

|  |  |  |
| --- | --- | --- |
| ***Ποσά σε χιλ. ευρώ*** | **31 Δεκεμβρίου 2024** | **31 Δεκεμβρίου 2023** |
| **ΕΝΕΡΓΗΤΙΚΟ** |  |  |
| **Μη κυκλοφορούν ενεργητικό** |  |  |
| Ενσώματα πάγια | 2.656.555 | 2.375.998 |
| Δικαιώματα χρήσης περιουσιακών στοιχείων | 43.901 | 40.623 |
| Άυλα περιουσιακά στοιχεία και υπεραξία | 57.287 | 50.529 |
| Επενδύσεις σε ακίνητα | 352.379 | 338.279 |
| Επενδύσεις σε επιχειρήσεις που ενοποιούνται με καθαρή θέση | 31.416 | 31.329 |
| Λοιπές επενδύσεις | 38.966 | 33.686 |
| Αναβαλλόμενες φορολογικές απαιτήσεις | 23.034 | 13.279 |
| Παράγωγα | 5.042 | 8.557 |
| Εμπορικές και λοιπές απαιτήσεις | 29.429 | 29.607 |
| Έξοδα συμβάσεων | 222 | 331 |
|  | **3.238.230** | **2.922.219** |
| **Κυκλοφορούν ενεργητικό** |  |  |
| Αποθέματα | 1.762.590 | 1.610.467 |
| Εμπορικές και λοιπές απαιτήσεις | 581.854 | 719.061 |
| Συμβατικά περιουσιακά στοιχεία | 256.322 | 236.552 |
| Έξοδα συμβάσεων | 288 | 50 |
| Παράγωγα | 11.348 | 20.352 |
| Φορολογικές απαιτήσεις | 23.244 | 14.146 |
| Ταμειακά διαθέσιμα και ισοδύναμα | 696.720 | 395.015 |
| Περιουσιακά στοιχεία διακρατούμενα προς πώληση | 301 | 1.849 |
|  | **3.332.667** | **2.997.491** |
| **Σύνολο ενεργητικού** | **6.570.897** | **5.919.710** |
| **ΙΔΙΑ ΚΕΦΑΛΑΙΑ** |  |  |
| **Κεφάλαια αποδιδόμενα σε μετόχους της Εταιρίας** |  |  |
| Μετοχικό κεφάλαιο | 141.894 | 141.894 |
| Αποθεματικό υπέρ το άρτιο | 457.571 | 457.571 |
| Αποθεματικό συναλλαγματικών διαφορών | -24.012 | -31.828 |
| Λοιπά αποθεματικά | 441.349 | 443.735 |
| Κέρδη εις νέο | 881.018 | 665.421 |
|  | **1.897.819** | **1.676.793** |
| Δικαιώματα μειοψηφίας | 466.319 | 282.578 |
| **Σύνολο ιδίων κεφαλαίων** | **2.364.138** | **1.959.371** |
| **ΥΠΟΧΡΕΩΣΕΙΣ** |  |  |
| **Μακροπρόθεσμες υποχρεώσεις** |  |  |
| Δάνεια | 1.314.673 | 1.442.138 |
| Υποχρεώσεις από μισθώσεις | 40.358 | 35.382 |
| Παράγωγα | 450 | 5.023 |
| Αναβαλλόμενες φορολογικές υποχρεώσεις | 110.365 | 90.037 |
| Υποχρεώσεις παροχών προσωπικού λόγω εξόδου από την υπηρεσία | 30.040 | 27.754 |
| Επιχορηγήσεις | 26.600 | 28.884 |
| Προβλέψεις | 1.434 | 1.722 |
| Εμπορικές και λοιπές υποχρεώσεις | 26.712 | 15.896 |
| Συμβατικές υποχρεώσεις | 5.000 | 12.606 |
|  | **1.555.632** | **1.659.442** |
| **Βραχυπρόθεσμες υποχρεώσεις** |  |  |
| Δάνεια | 843.462 | 779.297 |
| Υποχρεώσεις από μισθώσεις | 11.086 | 11.237 |
| Εμπορικές και λοιπές υποχρεώσεις | 1.509.732 | 1.194.692 |
| Συμβατικές υποχρεώσεις | 221.488 | 268.781 |
| Βραχυπρόθεσμες φορολογικές υποχρεώσεις | 36.075 | 23.327 |
| Παράγωγα | 8.469 | 4.107 |
| Προβλέψεις | 20.815 | 18.293 |
| Υποχρεώσεις σχετιζόμενες με στοιχεία ενεργητικού διακρατούμενα προς πώληση | - | 1.163 |
|  | **2.651.127** | **2.300.897** |
| **Σύνολο υποχρεώσεων** | **4.206.759** | **3.960.339** |
| **Σύνολο ιδίων κεφαλαίων και υποχρεώσεων** | **6.570.897** | **5.919.710** |

Παράρτημα Γ – Εναλλακτικά Μέτρα Απόδοσης (ΕΜΑ)

**Εισαγωγή**

Η διοίκηση της Viohalco έχει υιοθετήσει, παρακολουθεί και υποβάλλει εσωτερικές και εξωτερικές αναφορές για εναλλακτικά μέτρα απόδοσης (ΕΜΑ) των αποτελεσμάτων, δηλαδή κέρδη προ φόρων, χρηματοδοτικών, επενδυτικών  
αποτελεσμάτων και συνολικών αποσβέσεων (EBITDA), κέρδη προ φόρων, χρηματοδοτικών και επενδυτικών αποτελεσμάτων (EBIT), αναπροσαρμοσμένο EBITDA (α-EBITDA) και αναπροσαρμοσμένο EBIT (α-EBIT), με το σκεπτικό ότι αποτελούν κατάλληλα μέτρα που αποτυπώνουν την υποκείμενη απόδοση των επιχειρηματικών δραστηριοτήτων. Αυτά τα ΕΜΑ αποτελούν επίσης κύριους δείκτες επιδόσεων βάσει των οποίων η Viohalco καταρτίζει, παρακολουθεί και αξιολογεί τους ετήσιους προϋπολογισμούς και τα μακροπρόθεσμα (5ετή) προγράμματά της. Ωστόσο, πρέπει να επισημανθεί ότι τα αναπροσαρμοσμένα στοιχεία δεν πρέπει να θεωρούνται μη λειτουργικά ή μη επαναλαμβανόμενα. Όσον αφορά στα κονδύλια του ισολογισμού, η διοίκηση της Viohalco παρακολουθεί και αναφέρει το μέτρο του καθαρού δανεισμού.

**Γενικοί ορισμοί**

**EBIT**

Τα **EBIT** ορίζονται ως τα κέρδη για την περίοδο πριν από:

* φόρο εισοδήματος,
* μερίδιο κερδών/ζημιών από συγγενείς επιχειρήσεις, μετά από φόρους,
* καθαρά χρηματοοικονομικά έξοδα.

**a-EBIT**

Τα αναπροσαρμοσμένα EBIT ορίζονται ως τα EBIT, εξαιρώντας:

* το αποτέλεσμα μετάλλου,
* την απομείωση/τον αντιλογισμό απομείωσης ενσώματων και άυλων περιουσιακών στοιχείων,
* την απομείωση/τον αντιλογισμό απομείωσης επενδύσεων,
* κέρδη/ζημιές από πωλήσεις ενσώματων στοιχείων, άυλων περιουσιακών στοιχείων και επενδύσεων
* έκτακτα δικαστικά έξοδα και πρόστιμα,
* λοιπά έκτακτα ή ασυνήθη ποσά.

**EBITDA**

Τα **EBITDA** ορίζονται ως κέρδη για την περίοδο πριν από:

* φόρο εισοδήματος,
* μερίδιο κερδών/ζημιών από συγγενείς επιχειρήσεις, μετά από φόρους,
* καθαρά χρηματοοικονομικά έξοδα
* συνολικές αποσβέσεις.

**a-EBITDA**

Τα **α-EBITDA** ορίζονται ως τα EBITDA, με εξαίρεση τα ίδια κονδύλια που ισχύουν για τα a-EBIT.

**Καθαρός δανεισμός**

Ο **καθαρός δανεισμός** ορίζεται ως το σύνολο από:

* μακροπρόθεσμα δάνεια
* βραχυπρόθεσμα δάνεια

Μείον:

* Ταμειακά διαθέσιμα και ισοδύναμα.

**Αποτέλεσμα μετάλλου**

Το **αποτέλεσμα μετάλλου** είναι η επίδραση στα αποτελέσματα που προκύπτει από διακυμάνσεις των τιμών αγοράς των υποκείμενων μετάλλων (σιδηρούχα και μη σιδηρούχα) που χρησιμοποιούν οι θυγατρικές της Viohalco ως πρώτες ύλες στις διαδικασίες παραγωγής των τελικών προϊόντων τους.

**Η υστέρηση τιμής μετάλλων προκύπτει λόγω**:

1. του χρονικού διαστήματος που μεσολαβεί ανάμεσα στην τιμολόγηση των αγορών μετάλλων, την κατοχή και επεξεργασία των μετάλλων, και στην τιμολόγηση της πώλησης των τελικών αποθεμάτων στους πελάτες,
2. της επίδρασης του υπολοίπου αποθεμάτων κατά την αρχή της περιόδου (το οποίο, με τη σειρά του, επηρεάζεται από τις τιμές μετάλλων των προηγούμενων περιόδων) στο ποσό που αναφέρεται ως κόστος πωληθέντων, λόγω της χρησιμοποιούμενης μεθόδου κοστολόγησης (π.χ. σταθμισμένος μέσος όρος), και
3. ορισμένων συμβάσεων πελατών που περιέχουν δεσμεύσεις σταθερών τιμών και έχουν ως αποτέλεσμα την έκθεση σε μεταβολές των τιμών των μετάλλων για το χρονικό διάστημα από τη στιγμή που ορίζεται η τιμή πώλησης έως τη στιγμή της πραγματικής πώλησης.

Οι περισσότερες θυγατρικές της **Viohalco** εφαρμόζουν παράλληλη αντιστοίχιση των αγορών και των πωλήσεων, ή παράγωγα μέσα, προκειμένου να ελαχιστοποιηθεί η επίδραση της υστέρησης τιμής μετάλλων στα αποτελέσματά τους. Ωστόσο, θα υπάρχει πάντα κάποια επίδραση (θετική ή αρνητική) στα αποτελέσματα, δεδομένου ότι στους κλάδους των μη σιδηρούχων μετάλλων (δηλαδή αλουμίνιο, χαλκός και καλώδια) τα αποθέματα αντιμετωπίζονται ως πάγιο ενεργητικό (ελάχιστο λειτουργικό απόθεμα) και δεν αντισταθμίζονται, ενώ στον κλάδο των σιδηρούχων μετάλλων (δηλαδή χάλυβας και σωλήνες χάλυβα) δεν είναι δυνατή η αντιστάθμιση εμπορευμάτων.

Πίνακες συμφωνίας

EBIT και EBITDA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **2024**  *Ποσά σε χιλ. ευρώ* | **Αλουμίνιο** | **Χαλκός** | **Καλώδια** | **Σωλήνες χάλυβα** | **Χάλυβας** | **Λοιπές δραστηριότητες** | **Σύνολο επιχειρ. κλάδων** | **Τομέας ακινήτων** | **Ενοποιημένο σύνολο** | |
| **Κέρδη προ φόρων (όπως δημοσιεύονται στην Κατάσταση Λογαριασμού Αποτελεσμάτων)** | **62.647** | **66.950** | **117.728** | **63.326** | **-46.416** | **-4.623** | **259.613** | **14.036** | **273.649** | |
| ***Προσαρμογές για:*** |  |  |  |  |  |  |  |  |  |
| Κέρδη / Ζημιές (-) από συγγενείς επιχειρήσεις | -384 | 5.633 | - | -145 | -227 | - | **4.877** | 135 | **5.012** |
| Χρηματοοικονομικό κόστος (καθαρό) | 39.984 | 21.823 | 47.444 | 18.053 | 38.372 | -972 | **164.704** | 2.474 | **167.178** |
| **EBIT** | **102.248** | **94.406** | **165.171** | **81.234** | **-8.271** | **-5.595** | **429.193** | **16.645** | **445.839** | |
| ***Προσαρμογή για:*** |  |  |  |  |  |  |  |  |  |
| Αποσβέσεις | 57.968 | 17.030 | 24.178 | 10.404 | 26.537 | 4.553 | **140.670** | 6.622 | **147.292** |
| **EBITDA** | **160.216** | **111.436** | **189.350** | **91.638** | **18.266** | **-1.043** | **569.863** | **23.267** | **593.131** | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2023**  *Ποσά σε χιλιάδες ευρώ* | **Αλουμίνιο** | **Χαλκός** | **Καλώδια** | **Σωλήνες χάλυβα** | **Χάλυβας** | **Λοιπές δραστηριότητες** | **Σύνολο επιχειρ. κλάδων** | **Τομέας ακινήτων** | **Ενοποιημένο σύνολο** |
| **Κέρδη προ φόρων (όπως δημοσιεύονται στην Κατάσταση Λογαριασμού Αποτελεσμάτων)** | **-6.891** | **36.251** | **73.258** | **24.610** | **-41.345** | **-5.721** | **80.163** | **11.162** | **91.324** |
| ***Προσαρμογές για:*** |  |  |  |  |  |  |  |  |  |
| Κέρδη / Ζημιές (-) από συγγενείς επιχειρήσεις | -1.229 | 11.071 | - | 1.094 | -238 | - | **10.698** | 586 | **11.284** |
| Χρηματοοικονομικό κόστος (καθαρό) | 43.479 | 24.625 | 46.804 | 28.077 | 36.786 | 1.497 | **181.267** | 6.529 | **187.796** |
| **EBIT** | **35.358** | **71.947** | **120.062** | **53.781** | **-4.797** | **-4.224** | **272.127** | **18.277** | **290.404** |
| ***Προσαρμογή για:*** |  |  |  |  |  |  |  |  |  |
| Αποσβέσεις | 59.378 | 19.298 | 20.040 | 9.789 | 26.944 | 3.805 | **139.254** | 6.375 | **145.629** |
| **EBITDA** | **94.736** | **91.245** | **140.102** | **63.570** | **22.148** | **-419** | **411.381** | **24.652** | **436.033** |

a-EBIT και a-EBITDA

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2024  *Ποσά σε χιλιάδες ευρώ* | **Αλουμίνιο** | **Χαλκός** | **Καλώδια** | **Σωλήνες χάλυβα** | **Χάλυβας** | **Λοιπές δραστηριότητες** | **Σύνολο επιχειρ. κλάδων** | **Τομέας ακινήτων** | **Ενοποιημένο σύνολο** |
| **Κέρδη προ φόρων**  **(όπως δημοσιεύονται στην Κατάσταση Λογαριασμού Αποτελεσμάτων)** | **62.647** | **66.950** | **117.728** | **63.326** | **-46.416** | **-4.623** | **259.613** | **14.036** | **273.649** |
| ***Προσαρμογές για:*** |  |  |  |  |  |  |  |  |  |
| Καθαρά έξοδα τόκων | 39.984 | 21.823 | 47.444 | 18.053 | 38.372 | -972 | **164.704** | 2.474 | **167.178** |
| Κέρδη / Ζημιές (-) από συγγενείς επιχειρήσεις | -384 | 5.633 | - | -145 | -227 | - | **4.877** | 135 | **5.012** |
| Υστέρηση τιμής μετάλλων | 4.626 | -11.425 | -2.542 | - | 18.787 | - | **9.446** | - | **9.446** |
| Απομείωση/ Αντιλογισμός απομείωσης (-) πάγιων στοιχείων ενεργητικού και επενδύσεων σε ακίνητα | 125 | - | 457 | - | - | - | **583** | -2.244 | **-1.661** |
| Απομείωση/Αντιλογισμός απομείωσης (-) συμμετοχών | -7.630 | 3.144 | - | - | - | - | **-4.486** | - | **-4.486** |
| Έκτακτα δικαστικά έξοδα και πρόστιμα / (έσοδα) (-) | 328 | 369 | - | - | - | - | **697** | - | **697** |
| Κέρδη (-) / ζημιές από την πώληση ενσώματων και άυλων περιουσιακών στοιχείων και επενδύσεων σε ακίνητα | -41 | -9 | -110 | -30 | -99 | -69 | **-357** | -37 | **-395** |
| Κέρδη (-) / ζημιές από πώληση συμμετοχών | - | - | - | - | - | -230 | **-230** | - | **-230** |
| Ζημιές από τη διαγραφή πάγιων στοιχείων ενεργητικού και επενδύσεων σε ακίνητα | 371 | - | 526 | 1 | 1.111 | 130 | **2.139** | 20 | **2.159** |
| Λοιπά έκτακτα ή ασυνήθη έσοδα (-) / έξοδα (1) | 876 | 6.896 | -4.892 | 2.500 | 455 | 1 | **5.836** | - | **5.836** |
| **a-EBIT** | **100.903** | **93.381** | **158.612** | **83.705** | **11.984** | **-5.763** | **442.821** | **14.384** | **457.205** |
| ***Προσαρμογή για:*** |  |  |  |  |  |  |  |  |  |
| Αποσβέσεις | 57.968 | 17.030 | 24.178 | 10.404 | 26.537 | 4.553 | **140.670** | 6.622 | **147.292** |
| **a-EBITDA** | **158.871** | **110.411** | **182.790** | **94.109** | **38.520** | **-1.210** | **583.491** | **21.006** | **604.497** |

(*1) Λοιπά έκτακτα ή ασυνήθη έσοδα αναφέρονται κυρίως στα ακόλουθα:*

***Αλουμίνιο:*** *Ποσό 876 χιλ. ευρώ σχετίζεται με τη διαγραφή λοιπών μακροχρόνιων απαιτήσεων.*

***Χαλκός:*** *Ποσό 6.896 χιλ. ευρώ αφορά προβλέψεις λοιπών απαιτήσεων.*

***Καλώδια:*** *a) Σύμφωνα με σύμβαση που υπογράφηκε με πελάτη του κλάδου καλωδίων, καταβλήθηκε προκαταβολή ύψους 4.295 χιλιάδων ευρώ κατά τη διάρκεια των ετών 2023 και 2024. Η εν λόγω σύμβαση τερματίστηκε λόγω μη υλοποίησης του έργου και, σύμφωνα με τις σχετικές συμβατικές διατάξεις, η θυγατρική της Viohalco είχε το δικαίωμα να διατηρήσει την ανωτέρω προκαταβολή χωρίς περαιτέρω υποχρεώσεις προς τον πελάτη. Συνεπώς, το σχετικό ποσό καταχωρήθηκε στην Ενοποιημένη Κατάσταση Κερδών ή Ζημιών ως «Λοιπά έσοδα».*

*β) Ποσό EUR 596 χιλ. ευρώ αφορά έσοδα από συμφωνίες διακανονισμού με προμηθευτές.*

***Σωλήνες χάλυβα:*** *Ποσό 2.500 χιλ. ευρώ αφορά έξοδα από συμφωνίες διακανονισμού με προμηθευτές.*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2023  *Ποσά σε χιλ. ευρώ* | **Αλουμίνιο** | **Χαλκός** | **Καλώδια** | **Σωλήνες χάλυβα** | **Χάλυβας** | **Λοιπές δραστηριότητες** | **Σύνολο επιχειρ. κλάδων** | **Τομέας ακινήτων** | **Ενοποιημένο σύνολο** |
| **Κέρδη προ φόρων**  **(όπως δημοσιεύονται στην Κατάσταση Λογαριασμού Αποτελεσμάτων)** | **-6.891** | **36.251** | **73.258** | **24.610** | **-41.345** | **-5.721** | **80.163** | **11.162** | **91.324** |
| ***Προσαρμογές για:*** |  |  |  |  |  |  |  |  |  |
| Καθαρά έξοδα τόκων | 43.479 | 24.625 | 46.804 | 28.077 | 36.786 | 1.497 | **181.267** | 6.529 | **187.796** |
| Κέρδη / Ζημιές (-) από συγγενείς επιχειρήσεις | -1.229 | 11.071 | - | 1.094 | -238 | - | **10.698** | 586 | **11.284** |
| Υστέρηση τιμής μετάλλων | 46.821 | 11.389 | 8.213 | - | 19.758 | - | **86.180** | - | **86.180** |
| Απομείωση / Αντιλογισμός απομείωσης (-) πάγιων στοιχείων ενεργητικού και επενδύσεων σε ακίνητα | 69 | 1.957 | - | - | - | - | **2.026** | -5.871 | **-3.845** |
| Απομείωση/Αντιλογισμός απομείωσης (-) συμμετοχών | -14 | -40 | - | 2.766 | - | - | **2.712** | - | **2.712** |
| Έκτακτα δικαστικά έξοδα και πρόστιμα / έσοδα (-) | 3.054 | - | - | - | - | - | **3.054** | - | **3.054** |
| Κέρδη (-) / ζημιές από την πώληση ενσώματων και άυλων περιουσιακών στοιχείων και επενδύσεων σε ακίνητα | -290 | -123 | -73 | - | -700 | -200 | **-1.386** | -598 | **-1.984** |
| Κέρδη (-) / ζημιές από πώληση συμμετοχών | -4.462 | - | - | - | - | -27 | **-4.490** | - | **-4.490** |
| Κέρδη (-) / ζημιές από αποτίμηση χρηματοπιστωτικών μέσων επιμετρούμενων στην εύλογη αξία μέσω των αποτελεσμάτων | 3.588 | - | - | - | - | - | **3.588** | - | **3.588** |
| Κόστη αναδιοργάνωσης | 3.458 | - | - | - | - | - | **3.458** | - | **3.458** |
| Ζημιές από τη διαγραφή πάγιων στοιχείων ενεργητικού και επενδύσεων σε ακίνητα | 71 | 130 | 3.635 | - | 670 | 12 | **4.518** | - | **4.518** |
| Λοιπά έκτακτα ή ασυνήθη έσοδα (-) / έξοδα | 5.622 | 2.600 | - | - | - | - | **8.222** | - | **8.222** |
| **a-EBIT** | **93.275** | **87.861** | **131.837** | **56.546** | **14.930** | **-4.439** | **380.010** | **11.808** | **391.818** |
| ***Προσαρμογή για:*** |  |  |  |  |  |  |  |  |  |
| Αποσβέσεις | 59.378 | 19.298 | 20.040 | 9.789 | 26.944 | 3.805 | **139.254** | 6.375 | **145.629** |
| **a-EBITDA** | **152.653** | **107.159** | **151.877** | **66.335** | **41.875** | **-635** | **519.264** | **18.183** | **537.447** |

Λειτουργικοί τομείς

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **2024**  *Ποσά σε χιλ. ευρώ* | **Αλουμίνιο** | | **Χαλκός** | | **Καλώδια** | | **Σωλήνες χάλυβα** | | **Χάλυβας** | **Λοιπές δραστηριότητες** | | **Σύνολο επιχειρ. κλάδων** | **Τομέας ακινήτων** | **Ενοποιημένο σύνολο** | |
| **Πωλήσεις** | | **2.020.058** | | **1.748.649** | | **1.162.945** | | **567.512** | **1.008.387** | | **77.053** | **6.584.603** | **42.702** | | **6.627.306** |
| Μικτό κέρδος | | 178.646 | | 156.870 | | 198.150 | | 100.614 | 54.092 | | 18.341 | **706.713** | 25.432 | | **732.145** |
| **Λειτουργικό αποτέλεσμα** | | **102.248** | | **94.406** | | **165.171** | | **81.234** | **-8.271** | | **-5.595** | **429.193** | **16.645** | | **445.839** |
| Χρηματοοικονομικό κόστος (καθαρό) | | -39.984 | | -21.823 | | -47.444 | | -18.053 | -38.372 | | 972 | **-164.704** | -2.474 | | **-167.178** |
| Κέρδη / Ζημιές (-) από συγγενείς επιχειρήσεις | | 384 | | -5.633 | | - | | 145 | 227 | | - | **-4.877** | -135 | | **-5.012** |
| **Κέρδη / Ζημιές (-) προ φόρων** | | **62.647** | | **66.950** | | **117.728** | | **63.326** | **-46.416** | | **-4.623** | **259.613** | **14.036** | | **273.649** |
| Φόρος εισοδήματος | | -8.828 | | -7.844 | | -24.997 | | -15.116 | -883 | | -1.489 | **-59.156** | -3.675 | | **-62.832** |
| **Κέρδη/Ζημιές (-)** | | **53.820** | | **59.107** | | **92.730** | | **48.210** | **-47.299** | | **-6.112** | **200.456** | **10.361** | | **210.817** |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **2023**  *Ποσά σε χιλ. ευρώ* | **Αλουμίνιο** | | **Χαλκός** | | **Καλώδια** | | **Σωλήνες χάλυβα** | | **Χάλυβας** | **Λοιπές δραστηριότητες** | | **Σύνολο επιχειρ. κλάδων** | **Τομέας ακινήτων** | **Ενοποιημένο σύνολο** | |
| **Πωλήσεις** | | **1.887.467** | | **1.721.214** | | **991.183** | | **580.181** | **1.014.316** | | **69.411** | **6.263.772** | **38.186** | | **6.301.957** |
| Μικτό κέρδος | | 124.747 | | 128.841 | | 159.034 | | 72.762 | 56.601 | | 17.514 | **559.499** | 19.368 | | **578.867** |
| **Λειτουργικό αποτέλεσμα** | | **35.358** | | **71.947** | | **120.062** | | **53.781** | **-4.797** | | **-4.224** | **272.127** | **18.277** | | **290.404** |
| Χρηματοοικονομικό κόστος (καθαρό) | | -43.479 | | -24.625 | | -46.804 | | -28.077 | -36.786 | | -1.497 | **-181.267** | -6.529 | | **-187.796** |
| Κέρδη / Ζημιές (-) από συγγενείς επιχειρήσεις | | 1.229 | | -11.071 | | - | | -1.094 | 238 | | - | **-10.698** | -586 | | **-11.284** |
| **Κέρδη / Ζημιές (-) προ φόρων** | | **-6.891** | | **36.251** | | **73.258** | | **24.610** | **-41.345** | | **-5.721** | **80.163** | **11.162** | | **91.324** |
| Φόρος εισοδήματος | | 3.133 | | -3.005 | | -16.934 | | -5.932 | 2.375 | | -1.385 | **-21.748** | -3.061 | | **-24.809** |
| **Κέρδη / Ζημιές (-)** | | **-3.758** | | **33.246** | | **56.324** | | **18.679** | **-38.969** | | **-7.106** | **58.415** | **8.101** | | **66.516** |

Καθαρός δανεισμός

|  |  |  |
| --- | --- | --- |
| *Ποσά σε χιλ. ευρώ* | **31.12.2024** | **31.12.2023** |
| **Μακροπρόθεσμες** | **1.355.031** | **1.477.520** |
| Δανειακές υποχρεώσεις | 1.314.673 | 1.442.138 |
| Υποχρεώσεις από μισθώσεις | 40.358 | 35.382 |
| **Βραχυπρόθεσμες** | **854.547** | **790.534** |
| Δανειακές υποχρεώσεις | 843.462 | 779.297 |
| Υποχρεώσεις από μισθώσεις | 11.086 | 11.237 |
| **Σύνολο δανεισμού** | **2.209.578** | **2.268.054** |
| ***Μείον:*** |  |  |
| Ταμειακά διαθέσιμα και ισοδύναμα | -696.720 | -395.015 |
| **Καθαρός δανεισμός** | **1.512.859** | **1.873.039** |